O S N O V N A Š K O L A

DON LOVRE KATIĆA

KLASA: 119-03/17-01/01

URBROJ: 2180/01-09-01-17-2

Solin, 27. lipnja 2017.

Na temelju članka 18. a Zakona o zaštiti osobnih podataka („N.N.“ br. 103/03., 118/06., 41/08., 130/11. i 106/12.) ravnateljica Osnovne škole don Lovre Katića, donosi

**ODLUKU**

**O IMENOVANJU SLUŽBENIKA ZA ZAŠTITU OSOBNIH PODATAKA**

**Članak 1.**

Radnica Anita Lisičić, zaposlena na radnom mjestu tajnice Osnovne škole don Lovre Katića imenuje se službenikom za zaštitu osobnih podataka.

**Članak 2.**

Službenik za zaštitu osobnih podataka:

* vodi brigu o zakonitosti obrade osobnih podataka sukladno Zakonu o zaštiti osobnih podataka i ostalih propisa koji uređuju pitanja obrade osobnih podataka,
* upozorava voditelja zbirke osobnih podataka na nužnost primjene propisa o zaštiti osobnih podataka u slučajevima planiranja i radnji koje mogu imati utjecaj na pitanje privatnosti i zaštitu osobnih podatka,
* upoznaje sve osobe zaposlene na obradi osobnih podataka o njihovim zakonskim obvezama u svrhu zaštite osobnih podataka,
* brine o izvršenju obveza iz članka 14. i 17. Zakona o zaštiti osobnih podataka,
* omogućuje ostvarivanje prava ispitanika iz članka 19. i 20. Zakona o zaštiti osobnih podataka,
* surađuje s Agencijom za zaštitu osobnih podataka u vezi s provedbom nadzora nad obradom osobnih podataka.

**Članak 3.**

Službenik za zaštitu osobnih podataka dužan je čuvati povjerljivost svih informacija i podataka koje sazna u obavljanju svojih dužnosti.

Ova obveza traje i nakon prestanka obavljanja dužnosti službenika za zaštitu osobnih podataka.

**Članak 4.**

O imenovanju službenika za zaštitu osobnih podataka izvijestit će se Agencija za zaštitu osobnih podataka.

**Članak 5.**

Ova Odluka stupa na snagu danom donošenja, a objavit će se na mrežnoj stranici i oglasnoj ploči Škole.

Ravnateljica:

dr. sc. Anđelka Slavić